ຂໍ້ຕົກລົງ ວ່າດ້ວຍ ຕາມມາດຕະຖານກະສິກຳອິນຊີ ໄດ້ຮັບການປັບປຸງ
ກະສິກຳສະອາດ ແມ່ນແນວທາງນະໂຍບາຍ ພັດທະນາການກະສິກຳຍຸກໃໝ່ ຂອງ ສປປ ລາວ ລວມທັງພາກພື້ນ ແລະ ສາກົນ, ເຊຶ່ງເປັນລະບົບການຜະລິດ ທີ່ຄຳນຶງເຖິງການນຳໃຊ້ຊັບພະຍາກອນທຳມະຊາດແບບຍືນຍົງ, ເປັນການຜະລິດທີ່ ສະໜອງອາຫານ ທີ່ປອດໄພໃຫ້ແກ່ສັງຄົມ ແລະ ເປັນທີ່ຍອມຮັບ ຂອງຕະຫຼາດພາຍໃນ ແລະ ຕ່າງປະເທດ. ການພັດທະນາກະສິກຳສະອາດ ມີ 4 ມາດຕະຖານ ລະບົບການຜະລິດ ຄື: ລະບົບການຜະລິດກະສິກຳອິຊີ, ລະບົບການຜະລິດກະສິກຳທີ່ດີ, ລະບົບການຜະລິດປອດຢາປາບສັດຕູພືດ ແລະ ລະບົບການຜະລິດທຳມະຊາດ. ກະສິກຳອິນຊີ ແມ່ນລະບົບການຜະລິດ ທີ່ຄຳນຶງເຖິງ ການໃຊ້ຊັບພະຍາກອນທຳມະຊາດແບບຍືນຍົງ ໂດຍບໍ່ມີການໃຊ້ຝຸ່ນເຄມີ ແລະ ຢາປາບສັດຕູພືດເຄມີ ແລະ ເປັນລະບົບການຜະລິດ ທີ່ປະຕິບັດຕາມເງື່ອນໄຂຂອງມາດຕະຖານກະສິກຳອິນຊີ ຊຶ່ງກຳນົດໄວ້ເທົ່ານັ້ນ. ໃນໄລຍະຜ່ານມາ ກະສິກຳອິນຊີໄດ້ມີບົດບາດອັນສຳຄັນ ຕໍ່ເປົ້າໝາຍກການພັດທະນາກະສິກຳ ທີ່ຍືນຍົງ ຢູ່ ສປປ ລາວ, ເລີ່ມແຕ່ ປີ 2004 ເປັນຕົ້ນມາ ກະສິກຳອິນຊີ ໄດ້ພັດທະນາຈາກກະສິກຳ ແບບທຳມະຊາດ ເຂົ້າສູ່ລະບົບການຜະລິດ ທີ່ມີມາດຕະຖານທີ່ເຊື່ອມໂຍງ ພາກພື້ນ ແລະ ສາກົນ.
Read more: ຂໍ້ຕົກລົງ ວ່າດ້ວຍ ຕາມມາດຕະຖານກະສິກຳອິນຊີ ໄດ້ຮັບການປັບປຸງ